OzLabs/hebrew-wiki-articles huggingface dataset:
לילי באומהקר

לאה (לילי) באומהקר (נולדה ב-16 ביוני 1957) היא קצינת משטרה ישראלית בדימוס בדרגת תת-ניצב. כיהנה כנשיאת בית הדין למשמעת של משטרת ישראל וכראש חטיבת התביעות.

==ביוגרפיה==
באומהקר שירתה כתובעת ביחידת התביעות של מחוז תל אביב, יועצת משפטית של המחוז, קצינת תלונות ציבור, חברת בית הדין למשמעת של המשטרה וראש מחלקת משמעת. ב-2013 מונתה לראש חטיבת התביעות והועלתה לדרגת תת-ניצב. באפריל 2017 מונתה לנשיאת בית הדין למשמעת של המשטרה. ב-30 בינואר 2020 פרשה משירותה במשטרה.

קטגוריה:עורכות דין ישראליות
קטגוריה:עורכי דין ישראלים
קטגוריה:קצינות משטרה בדרגת תת-ניצב
קטגוריה:ישראליות שנולדו ב-1957
קטגוריה:ישראלים שנולדו ב-1957
אגם מנצ'ו

אגם מנצ'ו (באנגלית: Muncho Lake) הוא אגם בצפון פרובינציית קולומביה הבריטית שבקנדה.

==גאוגרפיה==
האגם מהווה חלק מהפארק הפרובינציאלי אגם מנצ'ו וממוקם בקילומטר ה-681 של הכביש המהיר של אלסקה. 

אורכו של האגם 12 קילומטרים, ורוחבו בין 1 ל-6 קילומטרים. עומקו המקסימלי של האגם 223 מטרים. 

סביב האגם נמצאים רכס טרמינל ורכס מסקווה ממערב, ורכס סנטינל ממזרח. גובהם של רכסים אלה מגיע ללמעלה מ-2,000 מטרים, בעוד האגם נמצא בגובה של 820 מטרים מעל פני הים. נהר טראוט זורם אל האגם, ונהר ליארד יוצא מהאגם. 

צבע הירקן של האגם נגרם בשל נוכחות של תחמוצת נחושת במי האגם, שמקורם מן הסלעים שמתחתיו. 

על גדם האגם, לחופו הדרומי, מצויה העיירה מונצ'ו לייק (אגם מונצ'ו), במפגש נהר טראוט עם נחל מונצ'ו.

==היסטוריה==
בשם יופיו של האגם, הוקם סביבו, ב-31 במאי 1957, הפארק הפרובינציאלי אגם מנצ'ו.

===מקור השם===
שמו של האגם מקורו בשפת הקאסקה ומשמעותו "מים גדולים".

==ראו גם==
* מעבר מנצ'ו

== קישורים חיצוניים ==

* [http://www.env.gov.bc.ca/bcparks/explore/parkpgs/muncho_lk/muncho_lk_broch.pdf תיאור הפארק הפרובינציאלי אגם מנצ'ו]
* [http://www.env.gov.bc.ca/bcparks/explore/parkpgs/muncho_lk/#Introduction אגם מנצ'ו, באתר פארקי קנדה]
* [http://celebratealaskahighway.com/12-places-heritage-interest-alaska-highway/ אתרי מורשת לאורך הכביש המהיר של אלסקה]
* [http://blog.hellobc.com/hidden-gems-along-alaska-highway/ תיאור ותמונות אגם מנצ'ו]

==הערות שוליים==

מנצ'ו
מעבר מנצ'ו

מעבר מנצ'ו (באנגלית: Muncho Pass) המכונה גם מעבר אגם מנצ'ו (Muncho Lake Pass) וכן מעבר אגם דרוהדה (Drogheda Lake Pass) או מעבר מנצ'ו-טואוד (Muncho-Toad Pass) הוא הצפוני מבין מעברי ההרים בהרי הרוקי (ובהרי הרוקי הקנדיים בפרט) בו עובר כביש - הכביש המהיר של אלסקה.

גובהו של המעבר 1,095 מטרים, והוא ממוקם בשטח הפארק הפרובינציאלי אגם מונצ'ו, בפרובינציית קולומביה הבריטית שבקנדה.
המעבר מקשר בין מוצא נהר טואוד לבין מוצא נהר טראוט.

== קישורים חיצוניים ==
* [http://www.env.gov.bc.ca/bcparks/explore/parkpgs/muncho_lk/muncho_lk_broch.pdf תיאור הפארק הפרובינציאלי אגם מנצ'ו]
* [http://www.env.gov.bc.ca/bcparks/explore/parkpgs/muncho_lk/#Introduction אגם מנצ'ו] באתר פארקי קנדה (אתר רשמי)
* [http://celebratealaskahighway.com/12-places-heritage-interest-alaska-highway/ אתרי מורשת לאורך הכביש המהיר של אלסקה]

קטגוריה:הרי הרוקי הקנדיים
קטגוריה:קולומביה הבריטית: מעברי הרים
How Do You Do (שיר של שאקירה)

How Do You Do (בעברית: מה שלומך) הוא שיר שהוקלט על ידי הזמרת הקולומביאנית שאקירה, מתוך אלבום האולפן השביעי שלה, Oral Fixation, Vol. 2. השיר יצא לאור בספטמבר 2005, והועלה לאייטונס תחת המארז Oral Fixation, Vol. 1 & 2, ב-24 בנובמבר 2006.

עם יציאת השיר יצא גם הסינגל הראשון והפותח מתוך האלבום, "Don't Bother".

== רקע וכתיבה ==
השיר נכתב על ידי שאקירה, והופק על ידי שאקירה, לסטר מנגז וגוסטבו סראטי. מספר רב של מדינות מוסלמיות צנזרו לחלוטין את השיר, מכיוון שהמילים בו מעלות ספק לגבי קיומו של אלוהים.

בנוסף, גם עטיפת האלבום שונתה; בגרסה המקורית נראית שאקירה עם בטן וכתפיים חשופות, ובגרסה המצונזרת היא מכוסה בעלים מהכתפיים ומטה.

השיר כולל מזמורים מדתות שונות דוגמת יהדות, אסלאם ונצרות, דבר ששאקירה אמרה על כך ש"שלושת המזמורים אומרים בעיקרון את אותו הדבר: הם מבקשים סליחה".

== הופעה ==
בשל הצנזורה והביקורות המעורבות שהופנו כלפי השיר, הזמרת הופיעה עם השיר פעם אחת בלבד, והוא לא נכלל כחלק מרשימת השירים שנכללו בסיבוב ההופעות הרביעי שלה, "Oral Fixation Tour".

ההופעה היחידה שבה הופיעה שאקירה עם השיר הייתה בליסבון, שבפורטוגל, ב-26 במאי 2006, שם השיר נכלל כשיר ה-8 בסדר רשימת השירים.

== קישורים חיצוניים ==

== הערות שוליים ==

קטגוריה:שירי 2005
קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים שהופקו על ידי לסטר מנדז
קטגוריה:שירים על אלוהים
כל הלילה בכיתי

כל הלילה בכיתי הוא שיר עברי מאת המשוררת הישראלית זלדה (זלדה שניאורסון-מישקובסקי), שהתפרסם בכתב העת הספרותי "מאזנים" בשנת תשל"ד–1973 ולאחר מכן נכלל בקובץ שיריה "אל תרחק" (תשל"ד–1974). השיר הולחן ובוצע על ידי שולי נתן.

==תוכן השיר==

==לקריאה נוספת==
* "זלדה: כל הלילה בכיתי", בתוך: זכריה גורן, מרים דרור, על סידור התפילה: מדריך דידקטי, תל אביב: מכון מופ"ת, תש"ס, עמ' 40–44. () (הספר [http://www.mofet.macam.ac.il/ktiva/Virtual/מדריך%20דידקטי%20על%20סידור%20התפילה.pdf#page=38 זמין באתר מכון מופ"ת])

==קישורים חיצוניים==
* הפרסום המקורי: 
* 

ביצועים:
* 
* 
* 

==הערות שוליים==

קטגוריה:שירים בעברית
קטגוריה:שירי זלדה
קטגוריה:שירי 1973
קטגוריה:המוות בתרבות ובאמנות
קטגוריה:שירים על לילות
פטר מיהלנס

פטר מיהלנס (12 במאי 1874 - 7 ביוני 1943) רופא גרמני שהתמחה ברפואה טרופית והיגיינה. בשנים 1933–1942 היה ראש המכון לרפואה טרופית בהמבורג.

==ביוגרפיה==
מיהלנס נולד בשנת 1874 בבון. הוא למד רפואה ולאחר מכן היה קצין רפואה בצי הקיסרי הגרמני. בשנת 1901 החל לעבוד במכון לרפואה טרופית בהמבורג. בסוף אוגוסט 1912 הוא נסע לירושלים בראש משלחת למחקר המלריה שהתמקמה במתחם אוגוסטה ויקטוריה. מיהלנס ומשלחתו אספו דגימות דם רבות מתושבי ירושלים, חקר אותם ואת תנאי החיים בירושלים והרצה על המחלה בהמושבה הגרמנית. הוא דגם כ-10% מתושבי ירושלים ומצא ב-26% מהם את מחלת המלריה. בראשית 1913 ייסד תחנה קבועה לטיפול במלריה שפעלה בתחילה בשיתוף פעולה עם תחנה דומה שהוקמה על ידי נתן שטראוס. בתחילת 1913 נסע מיהלנס לגרמניה, בה התקיים משא ומתן עם אריה בעהם וד"ר ברין על שיתוף פעולה בין יהודים לגרמנים במכון הרפואי בירושלים. על פי ההסכם עמד מיהלנס בראש התחנה הרפואית המשותפת הכל-לאומית בירושלים. התחנה מומנה בשליש על ידי ההסתדרות הציונית, בשליש על ידי נתן שטראוס ובשליש על ידי אגודה בהמבורג.

במהלך מלחמת העולם הראשונה הוא שירת בכוחות של צבא הקיסרות הגרמנית שסייעו לאימפריה העות'מאנית. לאחר הצטרפות ממלכת בולגריה למלחמה, נשלח לסייע לכוחות צבא בולגריה בשמירת ההיגיינה ובמיוחד בהתגוננות נגד מלריה, ונשא בתואר אחראי היגיינה ראשי בצבא הבולגרי השני. במסגרת תפקידו הוא הנהיג פעילות נרחבת לביעור הכינים מהחיילים. לאחר המלחמה הוא נשלח לדלמטיה לסייע שם במאבק נגד המלריה. משנת 1919 הוא היה מראשי המחלקה הקלינית של המכון לרפואה טרופית בהמבורג. בחורף של 1921–1922 הוא נסע עם משלחת של הצלב האדום הגרמני לרוסיה לסייע בהתמודדות עם רעב ומחלות מידבקות, דוגמת טיפוס הבהרות. מטרתו של מיהלנס הייתה בנוסף לסייע רפואית ותרבותית לגרמנים שהתגוררו ברוסיה, לחזק את מעמדה של גרמניה וכן למנוע התפשטות מחלות אל גרמניה. בשנת 1924 הוא עמד בראש משלחת מחקר לצפון מערב ארגנטינה.

משנת 1925 הוא היה פרופסור באוניברסיטת המבורג. לאחר מותו של ראש המכון הקודם, בספטמבר 1933, נתמנה מיהלנס לראש המכון הטרופי בהמבורג, בגוברו על מתחרהו העיקרי לתפקיד, ארנסט רודנוואלדט (Ernst Rodenwaldt). מיהלנס שנחשב על ידי הנאצים לשמרן, ונודע בקשריו עם מקס ורבורג, לא היה מועמדם המועדף לתפקיד ראש המכון והם העדיפו על פניו את רודנוואלדט שפרסם מאמרים על רפואה גזעית בשנות ה-20. הוא זכה בתפקיד בגלל יחסיו הקרובים עם ברנהרד נוכט (Bernhard Nocht) ולאחר מינויו עשה מאמץ למצוא חן בעיני הנאצים. הוא הצטרף לאיגוד המורים של המפלגה הנאצית ובנובמבר 1933 חתם על ההתחייבות של הפרופסורים הגרמנים לאדולף היטלר ולמפלגה הנאצית. בשנת 1937 הוא הצטרף למפלגה הנאצית. כראש המכון הוא פעל להגביר את ההשפעה הגרמנית במושבותיה מעבר לים שאבדו לה בעקבות התבוסה במלחמת העולם הראשונה. בשנת 1938 ביקר מיהלנס באפריקה ובחן אפשרות לפתוח בה סניף של המכון הטרופי.

בשנת 1935 הוא נהיה חבר באקדמיה לאופולדינה. בתחילת מלחמת העולם השנייה הוא שב לייעץ לבולגריה בנוגע לטיפול במלריה. הוא החזיק בתפקיד ראש המכון הטרופי עד מותו בשנת 1942.

==קישורים חיצוניים==

==הערות שוליים==

קטגוריה:מלריולוגים

קטגוריה:גרמנים שנולדו ב-1874
קטגוריה:נפטרים ב-1943
המפקח מגרה (סדרת טלוויזיה, 1992)

המפקח מגרה (באנגלית: Maigret) הייתה סדרת טלוויזיה בריטית ששודרה בשנים 1992 ו-1993 ברשת ITV. הסדרה היא עיבוד לספריו של ז'ורז' סימנון שהגיבור בהם הוא הבלש הצרפתי ז'ול מגרה. בשתי העונות של הסדרה כל פרק היה מבוסס על ספר אחד. בסדרה הוצגו עיבודים ל-12 ספרים מתוך 75 הרומנים ו-28 הסיפורים הקצרים שכתב סימנון על מגרה.

==צוות השחקנים==
* מייקל גמבון – ז'ול מגרה
* ג'פרי האצ'ינגס – סמל לוקאס
* ג'ק גאלוויי – המפקח ז'נבייה
* ג'יימס לרקין – המפקח לפונט
* קירן מאדן – מאדאם מגרה (עונה ראשונה)
* ג'ון מופאט – מ. קומליו
* כריסטיאן רודסקה – מוארס (3 פרקים)
* ברברה פלין – מאדאם מגרה (עונה שנייה)

==פרקים==
;עונה ראשונה
{| class="wikitable" width="50%"
! מספר פרק
! שם
! תאריך שידור
! במאי
|-
| 1
| dir="ltr" | The Patience of Maigret
| 9 בפברואר 1992
| ג'יימס סלאן ג'ונס
|-
| 2
| dir="ltr" | Maigret and the Burglar's Wife
| 16 בפברואר 1992
| ג'ון גלניסטר
|-
| 3
| dir="ltr" | Maigret Goes to School
| 23 בפברואר 1992
| ג'יימס סלאן ג'ונס
|-
| 4
| dir="ltr" | Maigret and the Mad Woman
| 1 במרץ 1992
| ג'ון גלניסטר
|-
| 5
| dir="ltr" | Maigret on Home Ground
| 8 במרץ 1992
| ג'יימס סלאן ג'ונס
|-
| 6
| dir="ltr" | Maigret Sets a Trap
| 15 במרץ 1992
| ג'ון גלניסטר
|}

;עונה שנייה
{| class="wikitable" width="50%"
! מספר פרק
! שם
! תאריך שידור
! במאי
|-
| 1
| dir="ltr" | Maigret and the Night Club Dancer
| 14 במרץ 1993
| ג'ון סטירקלנד
|-
| 2
| dir="ltr" | Maigret and the Hotel Majestic
| 21 במרץ 1993
| ניקולס רנטון
|-
| 3
| dir="ltr" | Maigret on the Defensive
| 28 במרץ 1993
| סטיוארט בורג'
|-
| 4
| dir="ltr" | Maigret's Boyhood Friend
| 4 באפריל 1993
| ג'ון סטירקלנד
|-
| 5
| dir="ltr" | Maigret and the Minister
| 11 באפריל 1993
| ניקולס רנטון
|-
| 6
| dir="ltr" | Maigret and the Maid
| 18 באפריל 1993
| סטיוארט בורג'
|}

==קישורים חיצוניים==

==הערות שוליים==

קטגוריה:סרטים מבוססי ספרים
קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות שעלו לשידור בשנות ה-1990
אלטה A200

אלטה A200 (באנגלית: Alta A200) היא מכונית מיקרו, בעל תצורת תלת אופן אשר יוצרה על ידי יצרנית האופנועים ורכבי תלת אופן ALTA (ΆΛΤΑ) היוונית בין השנים 1968–1970.

דגם ה"אלטה A200" התבסס על דגם Fuldamobil הגרמני אשר יוצר ברישיון, חברת "Elektromaschinenbau Fulda GmbH".

==אלטה A200==
* 4 מושבים
* 2 דלתות (הדלתות הקדמיות נפתחות בניגוד לציר התנועה הקדמי "דלתות התאבדות")
* חלונות קדמיים - חלונות הזזה, (על ציר לכיוון אחורנית, נפתחים בשטח 50%)
* חלונות אחוריים קבועים (לא נפתחים)

== תמונות ==
<gallery mode="packed" heights="130">
קובץ:ALTA A200.jpg | אלטה A200
קובץ:Alta A 200 1968 C.JPG | אלטה A200
קובץ:Alta A 200 1968 A.JPG | אלטה A200
קובץ:Alta A 200 1968 D.JPG | אלטה A200
קובץ:Alta A 200 1968 E.JPG | אלטה A200
קובץ:Emblem Alta.JPG | לוגו אלטה A200
</gallery>

==ראו גם==
* מכונית מיקרו
* תלת-אופן

==לקריאה נוספת==
* [http://auta5p.eu/katalog/alta_gr/alta_200_01.php אלטה A200] , auta5p.eu
* 

==קישורים חיצוניים==

* [https://www.youtube.com/watch?v=bTftQknZMhQ אלטה A200, בתצוגה ביחד עם דגם רלייאנט ריגל] (1:03), יו-טיוב

==הערות שוליים==

קטגוריה:מכוניות מיקרו
קטגוריה:דגמי מכוניות שהושקו ב-1968
קטגוריה:מכוניות תלת אופן
קטגוריה:מכוניות מנוע אחורי
קטגוריה:כלי רכב המיוצרים ביוון
BET 500

BET 500 (באנגלית: BET 500) היא מכונית מיקרו בתצורת תלת אופן אשר יוצרה על יד יצרנית הרכב היוונית Biotechnia Ellinikon Trikyklon (Βιοτεχνία Ελληνικών Τρίκυκλων, "Greek Three-Wheeler Manufacturer"), or BET בשנת 1973.

יוצרו 15 יחידות בלבד.

==BET 500==
* 5 מקומות ישיבה

* מנוע דגם "BET 500" נלקח ברישיון מחברת הרכב האיטלקית פיאט, מנוע פיאט 500 499.5 סמ"ק

* חלונות קדמיים - חלונות הזזה, (על ציר לכיוון אחורנית, נפתחים בשטח 50%)

==ראו גם==
* מכונית מיקרו
* תלת-אופן
* BET 3-wheeler

==לקריאה נוספת==
* [http://www.autopasion18.com/HISTORIA-BET%20(Biotechnia%20Ellinikon%20Trikyklon).htm היסטורית "Biotechnia Ellinikon Trikyklon"] (autopasion18.com/HISTORIA)

==קישורים חיצוניים==

==הערות שוליים==

קטגוריה:מכוניות מיקרו
קטגוריה:דגמי מכוניות שהושקו ב-1973
קטגוריה:מכוניות תלת אופן
קטגוריה:כלי רכב המיוצרים ביוון
הרקולס (מכונית)

הרקולס (באנגלית: Hercules) היא דגם של טנדר פתוח, אשר הוגדר כרכב קל, אשר יוצר על ידי יצרנית הרכב היוונית Hercules בין השנים 1980–1983.

==הרקולס (מכונית)==
דגמי חברת Hercules אופיינו כמכוניות לציוד חקלאי ("farm equipment") לפי תקנות החוק היווני.

בשנים מאוחרות יותר צוידו דגמי "הרקולס" בחלקי חילוף ומנועים מחברת הרכב היונית "Namco", וקונצרן מיצובישי מוטורס היפני.

==ראו גם==
* טנדר
* מוה-רנו

==קישורים חיצוניים==

==הערות שוליים==

קטגוריה:טנדרים
קטגוריה:דגמי מכוניות שהושקו ב-1980
קטגוריה:כלי רכב המיוצרים ביוון
אדילסון באהיה

אדילסון רייס דה אנונסיאסאו (בפורטוגזית: Adilson Reis da Anunciacao; נולד ב-27 בספטמבר 1992), הידוע כאדילסון באהיה, הוא כדורגלן ברזילאי המשחק בקאווקאיה בעמדת הקשר.

==קריירה==
באהיה התחיל את הקריירה שלו בקבוצת מיראסול ובשנת ערך את הופעת הבכורה שלו בקבוצה הבוגרת ששיחקה אז ליגה הרביעית בברזיל. בקיץ חתם בקבוצת CRB מהליגה השלישית.. בינואר חתם בסאו לואיס, ממנה עבר לפלוטאס.

בקיץ הגיע לישראל וחתם בהפועל חיפה. ב-20 באוגוסט 2016 ערך באהיה את הופעת הבכורה שלו בליגת העל, בהפסד 2–3 להפועל אשקלון בו גם כבש את שער הבכורה שלו בקבוצה. בסך הכל ערך 30 הופעות ליגה במדי הפועל חיפה בעונת 2016/2017, בהן כבש חמישה שערים.

ב-1 ביולי 2017 סיכם במועדון ספורט אשדוד. באהיה ערך 12 הופעות ליגה במדי הקבוצה, ובינואר 2018 חתם במכבי אחי נצרת מהליגה הלאומית.

בינואר חתם בקסקאוול.

ב-8 בינואר 2021, באהיה חתם בפרובאריו.

==קישורים חיצוניים==

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:סלבדור: כדורגלנים
קטגוריה:כדורגלני הפועל חיפה
קטגוריה:כדורגלני מועדון ספורט אשדוד
קטגוריה:כדורגלני מכבי אחי נצרת
קטגוריה:כדורגלני פורטוגזה
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ספורטאים ברזילאים בתאילנד
קטגוריה:ברזילאים שנולדו ב-1992
דים 652

דים 652 (באנגלית: DIM 652) היא מכונית מיני, 3 דלתות, אשר יוצרה על ידי יצרן הרכב היווני DIM Motor (שם מלא: "D.I.M. Motor, George E. Dimitriadis & Co") בין השנים 1977–1983.

==דגמי "דים"==

* "דים 400"
* "דים 594"
* "דים 652"
==ראו גם==
* פיאט 126
==לקריאה נוספת==
* [https://www.allcarindex.com/auto-car-model/Greece-DIM-652/ דים 652 - תמונות] (allcarindex.com/auto-car-model/Greece-DIM-652)
==קישורים חיצוניים==

==הערות שוליים==

קטגוריה:מכוניות מיני
קטגוריה:דגמי מכוניות שהושקו ב-1977
קטגוריה:כלי רכב המיוצרים ביוון
נמל התעופה הבין-לאומי בצרה

נמל התעופה הבינלאומי בצרה (באנגלית: Basrah International Airport; בערבית: المطار الدولي في البصرة) הוא נמל התעופה השני בגודלו בעיראק והוא ממוקם כ-20 ק"מ ממערב לעיר בצרה.

הנמל משמש כבסיס משני של חברת התעופה העיראקית עיראקי איירווייז.

== היסטוריה ==
הנמל נבנה בשנת 1980 ומתופעל מאז על ידי ממשלת עיראק.

בשנת 1991 הופסק פרויקט שיפוץ הנמל שכללה בניית טרמינל חדש, וזאת עקב מלחמת המפרץ. המשך פיתוח הנמל בוצע בפועל בשנת 2003 לאחר הפלישה האמריקנית לעיראק, מספר מבנים שופצו על ידי הסוכנות האמריקאית לפיתוח בינלאומי ובנמל נבנה מגדל בקרה אווירית והותקנו בו אמצעי ניווט, כמו כן הוקמו בו מבני תחבורה ותקשורת.

נמל התעופה נפתח בסופו של דבר ביוני 2004, פתיחת הנמל צוינה על ידי הקרבת כבשים כמו גם עם נחיתתו של מטוס סילון מסוג בואינג 727 של חברת עיראקי איירווייז מבגדאד. בכך ציינה גם החברה את פתיחת השירות הפנימיים, בחנוכת הקו מבגדד לבצרה.

נמל התעופה נמצא בתהליכי בנייה מחדש.

בין השנים 2003 ו 2009 הייתה בנמל נוכחות גדולה של חיל האוויר המלכותי הבריטי.

== ראו גם ==
* נמל התעופה הבינלאומי של בגדאד

==קישורים חיצוניים==
* 

בצרה
קטגוריה:בצרה
רכבת לילה לליסבון

רכבת לילה לליסבון הוא רומן פילוסופי מאת הסופר פסקל מרסיה.

הספר פורסם בשנת 2004, היה לרב-מכר עולמי ונבחר לספר השנה בשווייץ בשנת 2004. הספר תורגם לאחת עשרה שפות ונמכר ביותר משני מיליון עותקים.

הספר עובד בשנת 2013 לסרט קולנוע מצליח בשם "רכבת לילה לליסבון", בכיכובו של ג'רמי איירונס.

הספר נכתב בשפה הגרמנית, ותורגם לעברית על ידי טלי קונס, בשנת 2008.

== תוכן ==
הספר מתאר את מסעו של ריימונד גרגוריוס, מורה ללימודים קלסיים בברן שבשוויץ, לליסבון שבפורטוגל, בעקבות אמדאו דה פראדו, רופא מליסבון שחי בימי שלטונו של הדיקטטור אנטוניו דה אוליביירה סלזר.

אמדאו דה פראדו, הוא אדם חושב, המעלה על הכתב, בספר, מכתבים, מסמכים ופתקים, את מחשבותיו, חקירותיו הפילוסופיות על חיי האדם, התלבטויותיו, ייסוריו וקורותיו, יחסיו עם משפחתו והקרובים אליו. גרגוריוס נתקל במקרה בספרו של אמדאו דה פראדו, בחנות ספרים בעיר מגוריו, ברן בשווייץ, והוא נוסע בעקבותיו לליסבון.

בליסבון הוא מתוודע לאנשים קרובים לאמדאו דה פראדו, המספרים לו על דמותו וקורותיו, ומשתפים אותו במכתבים ודפים שכתב אמדאו דה פראדו. גרגוריוס נשאב לדמותו של אמדאו דה פראדו, למחשבותיו, דעותיו, ומכאוביו. מהקשרים הנרקמים בין הדמויות השונות הקרובות לאמדאו, ולגרגורגיוס, נוצרת תמונה רבת ממדים של אמדאו דה פראדו, המרתקת בעוצמתה ובמידותיה.

המסע הפיסי והרוחני של גרגוריוס בעקבות אמדאו דה פראדו, גורם לשינוי משמעותי בחיי הדמויות וכן בחייו של גרגוריוס.

== הסופר ==
פסקל מרסיה הוא שם העט של פטר בירי, פרופסור לפילוסופיה, יליד ברן, שחי בברלין. זהו ספרו הרביעי.

== תמה ==
בהקדמה לספר מצוטטים אמרות סופרים ואנשי הגות, המבטאים את התמה של הספר:

חורחה מנריקה:
"חיינו הם הנהרות הזורמים אל הים וזהו המוות".

מישל דה מונטן:"אכן האדם כולו עשוי קרעים קרעים, המחוברים באופן משובש, נטול צורה ורבגוני כל כך, שכל קרע וקרע עושה מעשה לעצמו כל רגע ורגע. ורב ההבדל בין אדם לבין עצמו ממש כהבדל בין אדם ובין זולתו".

פרננדו פסואה:"כל אחד מאיתנו הוא כמה, הוא רבים, הוא מערך סדור של עצמויות. לכן מי שבז לסביבה אינו אותו אדם ששמח בה או סובל ממנה. במושבה הגדולה של הוויותינו יש בני אדם מסוגים רבים, החושבים ומרגישים באופנים שונים".

==קישורים חיצוניים==
* 

== הערות שוליים ==

קטגוריה:ספרי 2004
אברהם בנימין זילברברג (פיטסבורג)

הרב אברהם בנימין זילברברג (ה'תרנ"ב, 1892 – ליל י' בתשרי תשכ"ג, 7 באוקטובר 1962) היה רב ואב"ד בטולישקוב בפולין, מו"ץ בוורשה, ולאחר מכן רב ואב"ד בפיטסבורג, פנסילבניה.

==קורותיו==
נולד בשטח פולין (אז חלק מהאימפריה הרוסית), להינדה בת ר' ראובן ישראל ויינגורט מקאליש ולרב מיכאל משה יהודה זילברברג, בנו של הרב חיים יעקב נפתלי זילברברג. נקרא על שם אבי סבו הרב אברהם בנימין זילברברג מקוטנו, בנו של הרב משה יהודה לייב זילברברג, בעל ה"זית רענן". בשנת תרע"ג (1913) נישא לשפרה מרים, בת דודו הרב אפרים שרגא הלוי לוונטל, רבה של איניבה ומחבר "חמדת אפרים". לאחר נישואיו היה רב ואב"ד העיר טולישקוב בפולין. כעבור זמן עבר לכהן כמו"ץ בוורשה. בשנות ה-40 היגר לארצות הברית, כיהן במשך שנים כרב ואב"ד בפיטסבורג, הוא נפטר מהתקף לב במהלך דרשה שנשא בקהילתו בליל יום הכיפורים של שנת ה'תשכ"ג, לאחר תפילת כל נדרי. הועלה לקבורה בירושלים.

חתניו הם הרב מנחם מנדל ליטמנוביץ מוורשה והרב יששכר לוונטל, רב באנפול-לובלסק, פולין. בנו, רפאל צבי מאיר, נהרג בהתרסקות מטוס בשנת 1960. נכדו של רפאל מאיר צבי הוא הרב צבי מאיר זילברברג, הקרוי על שמו.

==פועלו התורני==
הרב זילברברג היה מחבר פורה של ספרים תורניים והרבה לעסוק בשו"ת. הלך בדרכיהם של סב סבו בעל ה"זית רענן" וסבו הרב חיים יעקב נפתלי ואף הוא עסק כמותם בתורת רבי עקיבא איגר וכן בהדפסת ספריו. על הספרים שהוציא קמו עוררין והיו שטענו כי חלק מן התוכן אינו משל רבי עקיבא איגר עצמו.

לאחר פטירת סבו המשיך בהדפסת ספרי מהרא"ל צינץ, שבה עסק סבו במשך שנים רבות. כיום ממשיך בכך נכדו, הרב שמואל זילברברג.

==ספריו==
* משנת בנימין - שו"ת
* שו"ת מהרא"ב – שני חלקים
* חלקת בנימין באר מים - שו"ת
* דברי אברהם - שו"ת
* הדרת מלך - על ספר המצוות
* אמרי מוהרא"ב - על מסכת מגילה
* חמדת בנימין - על מסכת מכות
* זיכרון אברהם - על מסכת ראש השנה

===ספרי רבי עקיבא איגר===
* [http://www.hebrewbooks.org/37193 דרוש וחידוש תנינא, על מסכת חולין ועשר מערכות וליקוטי הש"ס], אתר היברובוקס
* חידושי רבי עקיבא איגר - מסכתות גיטין ברכות שבת, ניו יורק, תשי"ז

==לקריאה נוספת==
* הג"ר אברהם בנימין זילברברג זצ"ל אב"ד פיטסבורג, הפרדס, שנה לז חוברת ב, ניו יורק תשכ"ג, עמ' 38–39

==קישורים חיצוניים==
* [http://www.bhol.co.il/forums/topic.asp?topic_id=2710113&forum_id=19616 שרשור אודות ספרי רבי עקיבא איגר שהדפיס הרב זילברברג] באתר בחדרי חרדים

קטגוריה:רבנים פולנים
קטגוריה:ורשה: רבנים
קטגוריה:מהדירי ספרות תורנית
קטגוריה:רבנים אמריקאים
קטגוריה:מחברי ספרי שו"ת
אברהם בנימין זילברברג (פיטסבורג)
קטגוריה:אישים שהועלו לקבורה בארץ ישראל
קטגוריה:אבות בתי דין
קטגוריה:ילידי 1892

קטגוריה:נפטרים ב-1962
קטגוריה:פיטסבורג: אישים
נאוריון שיקגו

נאוריון שיקגו (באנגלית: Neorion Chicago) היא מכונית קונספט, בתצורת מכונית סלון, 4 דלתות, בעלת הנעה כפולה 4x4, בסגנון רטרו, אשר יוצרה והוצגה על ידי Neorion בשנת 1974. הדגם השני של "נאוריון שיקגו" יוצר בשנת 1976.

יוצרו 2 יחידות בלבד.

"נאוריון שיקגו" קרויה על שם המכוניות שאפינו את העיר שיקגו בארצות הברית בשנות השלושים של המאה העשרים.

== תמונות ==
<gallery mode="packed" heights="130">
קובץ:Neorion Chicago 1974 Front.JPG | נאוריון שיקגו, שנת 1974
קובץ:Neorion Chicago 1974 Heck.JPG | נאוריון שיקגו, שנת 1974
קובץ:Neorion Chicago 1974 vvl.JPG | נאוריון שיקגו, שנת 1974
קובץ:Neorion Chicago 1974 vhr.JPG | נאוריון שיקגו, שנת 1974
קובץ:Neorion Chicago 1974 seitlich.JPG | נאוריון שיקגו, שנת 1974
קובץ:Neorion Chicago 1974 vhl 1.JPG | נאוריון שיקגו, שנת 1974
קובץ:Neorion Chicago 1974 vhl 2.JPG | נאוריון שיקגו, שנת 1974

</gallery>

==ראו גם==
* רטרו (ראו: מכוניות רטרו)
* מכונית קונספט

==לקריאה נוספת==
* [https://www.revolvy.com/main/index.php?s=Neorion%20Chicago נאוריון שיקגו] (revolvy)
* [https://jalopnik.com/greece-should-build-more-weird-cars-again-to-get-out-of-1718313443 יון צריכה לבנות מכוניות נוספות כדי לצאת מהחוב](jalopnik.com/greece-should-build-more-weird-cars-again-to-get-out)
* [https://web.archive.org/web/20140222095332/http://www.noesis.edu.gr/index.php?action=article_drastiriotites&pageTitle=autofthemonth_jan2012 נאוריון שיקגו + תמונות שלדה] (web.archive) (ביוונית)

==קישורים חיצוניים==

* [https://www.youtube.com/watch?v=jiCHtAAFVr4 נאוריון שיקגו] (3:55 דקות), יו-טיוב
* [https://www.youtube.com/watch?v=j3WEPKnRwXs נאוריון שיקגו] (1:23), יו-טיוב
* [https://www.youtube.com/watch?v=n8qXWGjK-u4 נאוריון שיקגו] (1:14), יו-טיוב

==הערות שוליים==

קטגוריה:מכוניות סלון
קטגוריה:מכוניות רטרו
קטגוריה:מכוניות קונספט
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1974
קטגוריה:כלי רכב המיוצרים ביוון
Rapper's Delight

Rapper's Delight הוא שיר היפ הופ של השוגרהיל גאנג שיצא בספטמבר 1979. הפיקה אותו סילביה רובינסון.

== הפקה ==
Rapper's Delight לא היה השיר הראשון שכלל ראפ. עם זאת, משום שהיה סינגל המיינסטרים הראשון שכולו היה ראפ, הוא נחשב השיר שהביא לראשונה את מוזיקת ההיפ הופ לקהל מאזינים נרחב בארצות הברית ובעולם. השיר היה אבטיפוס לסוגי מוזיקת ראפ שונים, וכלל התרברבות, עידוד לרקוד, אמינות ואזכורים למין, שמופיעים לעיתים קרובות בשירי ראפ אחרים. השיר הוקלט בפעם אחת.

"רולינג סטון" מיקם את השיר במקום 251 ברשימת "500 השירים הטובים ביותר בכל הזמנים", ו־VH1 בחר אותו למקום השני ברשימת שירי ההיפ הופ הטובים ביותר בכל הזמנים. השיר גם נמצא ברשימת מאה יצירות המוזיקה החשובות ביותר במאה ה־20.

== ביקורות ==

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ הטובים ביותר בכל הזמנים
|101
|<ref></ref>
|}

== קישורים חיצוניים ==

==הערות שוליים==

קטגוריה:שירי 1979
קטגוריה:סינגלי בכורה מ-1979
קטגוריה:שירים באנגלית
קטגוריה:שירי להט"ב
קטגוריה:שירים על היפ הופ
קטגוריה:שירי דיסקו אמריקאיים
קטגוריה:מחלוקות הקשורות לדגימת מוזיקה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:ערכים שבהם תבנית בריטניקה אינה מתאימה
פרולקטינומה

פרולקטינומה (באנגלית: Prolactinoma) היא גידול שפיר, מפריש פרולקטין, שממוקם בבלוטת יותרת המוח. זהו הסוג השכיח ביותר של גידולים שפירים ומפרישים של הבלוטה. תסמיני הגידול משתנים בין גברים לבין נשים, ונגזרים ברובם מרמות פרולקטין גבוהות בדם. לעיתים, התסמינים נגרמים בגלל גדילה מקומית של הגידול ולחץ על מבנים סמוכים. כך למשל, לחץ על העצב קרניאלי השלישי עלול להוביל לראייה כפולה (דיפלופיה ).

==אטימולוגיה==
המילה 'פרולקטינומה' היא הלחם של שלוש מילים:
# פרו - לפני, לקראת.
# לקטין - חלב.
# סיומת 'אומה' - סיומת אופיינית לגידולים שפירים.

==תסמינים==
עיקר התסמינים נובע מחשיפה לרמות פרולקטין גבוהות בדם - רמות שמעודדות ייצור חלב מוגבר בשדיים. לצד זאת, הפרשת חלב אינה מן ההכרח, וחולים רבים אינם סובלים ממנה. בקרב נשים, רמות פרולקטין גבוהות עלולות להוביל להפרעות בווסת (עד כדי אל-ווסת) ולירידה בחשק המיני, כמו גם לשיעור יתר ולהופעת פצעונים מסוג אקנה. בקרב גברים, הדבר עלול להתבטא בבעיות זקפה, ירידה בשיעור הגוף והפנים, וגינקומסטיה (הנצת שדיים).

בקרב שני המינים, רמות פרולקטין גבוהות עלולות לגרום לירידה בצפיפות העצם (אוסטאופניה או אוסטאופורוזיס), וגם - בעקבות השפעה מקומית של גדילת הגידול - להפרעות בראייה ו/או לכאבי ראש.

==איבחון==
כאשר עולה חשד קליני בעקבות אחד התסמינים שלעיל, ניתן להיעזר באמצעים הבאים לצורך איבחון:
# בדיקות מעבדה - בפרט, בדיקת רמות פרולקטין. יש לציין שעל-פי-רוב בתהליך האבחון של פרולקטינומה נמדדות גם רמות הורמוני-מין אחרים כגון אסטרדיול, פרוגסטרון, טסטוסטרון וכיוצא בזה.
# הדמיה של המוח - הדמיית הבחירה היא MRI עם חומר ניגוד.
# בדיקות ראייה - בפרט בדיקת שדות ראייה.

==טיפול==
שתי גישות טיפוליות עקרוניות הן:
# דיכוי תרופתי של הגידול, על ידי תרופות ממשפחת האגוניסטים לדופאמין (כגון, קברגולין).
# טיפול ניתוחי - הסרה כירורגית של הגידול. ההליך מבוצע כאשר לא מושגת שליטה פרמקולוגית בגידול ובהיעדר קונטרה-אינדיקציות להתערבות ניתוחית.

==קישורים חיצוניים==

* [https://www.uptodate.com/contents/search?search=prolactinoma&sp=0&searchType=PLAIN_TEXT&source=USER_INPUT&searchControl=TOP_PULLDOWN&searchOffset=]
* [https://pituitary.mgh.harvard.edu/Prolactinomas.htm]

קטגוריה:ערכים שבהם תבנית בריטניקה אינה מתאימה
קטגוריה:גידולי מוח
Möve 101

Möve 101 היא מכונית מיקרו, בתצורת תלת-אופן, בסגנון קופה, אשר יוצרה על ידי חברת Hofmann & Moldrich האוסטרית בווינה, בשנת 1953. מדגם זה של המכונית יוצרו 10 יחידות בלבד.

דגם ה-"Möve 101" התבסס על שלדת דגם "Felber Autoroller" האוסטרי. גוף דגם ה-"Möve 101" היה בנוי מלוחות אלומיניום בעובי של 0.8 מילימטר.

==Möve 101==
* החלון הקדמי מופרד ל-2 שמשות זהות
* החלון האחורי מופרד ל-2 שמשות זהות
* מקום חיבור המגבים (וישרים) הקדמיים - על גג הרכב, מעל לשמשה
* 2 דלתות (הדלתות הקדמיות נפתחות בניגוד לציר התנועה הקדמי "דלתות התאבדות")
== תמונות ==
<gallery mode="packed" heights="120">
קובץ:Felber Möve 1954.JPG | דגם "Möve 101", שנת 1954
קובץ:Felber Möve 1954 seitlich.JPG | דגם "Möve 101", שנת 1954
קובץ:Felber Möve 1954 Front.JPG| דגם "Möve 101", שנת 1954
קובץ:Emblem Felber Möve 1954.JPG | לוגו היצרן בדגם "Möve 101", שנת 1954
</gallery>

==ראו גם==
* מכונית מיקרו
* תלת-אופן
* Felber Autoroller

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1953
קטגוריה:כלי רכב המיוצרים באוסטריה
קטגוריה:מכוניות מיקרו
קטגוריה:מכוניות מנוע אחורי
קטגוריה:מכוניות קופה
קטגוריה:מכוניות תלת אופן
אוניברסיטת פלסטין

אוניברסיטת פלסטין הוא מוסד להשכלה גבוהה הממוקם בא-זהרא במערב עזה, עם קמפוסים הממוקמים בירדן, ערב הסעודית וסוריה. האוניברסיטה הוקמה בשנת 2003. בשנת 2024, במהלך מלחמת חרבות ברזל, פוצץ מבנה האוניברסיטה, לאחר שעלה שארגון חמאס השתמש במבנה ובסביבותיו כנגד צבא הגנה לישראל.

==פקולטות==
לאוניברסיטת פלסטין פקולטות במגוון תחומים שונים:
*הפקולטה להנדסה יישומית ותכנון אדריכלי
*הפקולטה למידע וטכנולוגיה
*המכללה למנהל עסקים
*הפקולטה למשפטים ועריכת דין
*הפקולטה למידע ותקשורת
*הפקולטה לחינוך
*הפקולטה לרפואה וכירורגית הפה והשיניים

==ראו גם==
* אוניברסיטת א-נג'אח
* אוניברסיטת אל-קודס
* אוניברסיטת ביר זית

==קישורים חיצוניים==

* 
* [http://newstudent.up.edu.ps/memberships.php חברויות ושותפויות של האוניברסיטה]

פלסטין
קטגוריה:חמאס
וולטר פישר

וולטר לאורי פישר (באנגלית: Walter Lowrie Fisher; 4 ביולי 1862 - 9 בנובמבר 1935) היה מזכיר הפנים של ארצות הברית תחת הנשיא ויליאם הווארד טאפט מ-1911 עד 1913.

==ביוגרפיה==
פישר נולד ב-4 ביולי 1862 בוולינג ששכנה אז במדינת וירג'יניה (כיום וירג'יניה המערבית) לדניאל ובסטר פישר (1838–1913), כומר פרסביטריאני, ואשתו אמנדה ד. קוונס. הוא למד במכללת הנובר שבאינדיאנה, שבה סיים את חוק לימודיו ב-1888. ב-1890 הוא נבחר כקונסול הגדול החמישי (הנשיא הלאומי) של אחוות סיגמה צ'י, תפקיד בו החזיק עד 1892. הוא התחתן עם מייבל טיילור ב-22 באפריל 1891, ונולדו להם חמישה בנים ושתי בנות.

מסמכיו, המכסים את הקריירה המקצועית והפוליטית שלו ומכילים 14,000 פריטים, מאוחסנים בספריית הקונגרס שבוושינגטון הבירה.

פישר היה אחיו של ד"ר הווארד לוארי פישר, שהקים בית חולים לנפגעי מלחמה בצרפת במהלך מלחמת העולם הראשונה. הוא שרד את טביעתה של אניית הדואר המלכותי "לוסיטניה" ב-1915 על ידי קפיצה מהאנייה.

הוא נפטר ב-9 בנובמבר 1935 בוינטקה, אילינוי.

== קישורים חיצוניים ==

* רוברט ס. לה פורטה, [https://doi.org/10.1093/anb/9780198606697.article.0600186 Fisher, Walter Lowrie], באתר American National Biography

== הערות שוליים ==

קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל ויליאם האוורד טאפט
קטגוריה:בוגרי מכללת הנובר
קטגוריה:אמריקאים שנולדו ב-1862
קטגוריה:אמריקאים שנפטרו ב-1935
Diema

Diema(בבולגרית: Диема) הוא ערוץ טלוויזיה בולגרי, חלק מ-Nova Broadcasting Group, שנמצאת בבעלות קבוצת המדיה השוודית Modern Times Group. הערוץ משדר בעיקר סרטים וסדרות פעולה. ערוצי האחות של הערוץ הם Diema Sport ו-Diema Family.

== היסטוריה ==
Diema נוסדה ב-15 במאי 1999 בידי אמיל סבלצ'ב, אנטולי בלצ'ב ואסן רדולוב. הערוץ הראשון בבעלות הקבוצה הוא Diema+. במהלך השנים הוכחה הפופולריות של הערוץ והחברה השיקה ערוץ שני - Diema 2. בסוף 2005 נמכרה Apace Media. במרץ 2007 הפכה Diema Vision לחלק מ-Balkan Media Group בע"מ, מיזם משותף בין Apace Media Group הבריטית לבית Modern Times Group, ומותג מחדש הערוץ עם הורדת ה"+" מסמל הערוץ. ב-12 בספטמבר 2011 שינה הערוץ שוב את מראהו ואת הסמליל שלו.

=== פופולריות ===
באפריל 2017 עמד ממוצע הצפייה בערוץ על 2.73%.

==קישורים חיצוניים==

* 

== הערות שוליים ==

קטגוריה:ערוצי טלוויזיה
קטגוריה:ערוצי טלוויזיה בולגריים
בוזה (גלידה סורית)

מוכר גלידה מסטיק ערבית, "בוזה", בשוק העיר העתיקה של דמשק
בּ֫וּזָה (בערבית الآيس كريم واللبن "גלידת חלב" بوظة) הנקראת גם גלידה מסטיק ערבית היא גלידה סיבית ואלסטית, ברמת דביקות גבוהה שאמורה לעכב את המסתה בארצות ערב החמות, וגם קלה יותר מן הגרסה הטורקית, דונדורמה.

== בתרבות הערבית ==
בסוריה ובמדינות ערביות הכנת הגלידה נחשבת לאומנות. המוכרים מכינים את הגלידה לעיני הלקוחות במיכלים עמוקים. כאשר מרקם הגלידה מתקשה הם נעזרים במכתש ועלי גדולים עשויים עץ. כתישת הגלידה מתבצעת תוך כדי ניגון ותיפוף.

בעיראק נהוג לאכול את הגלידה במקלות עץ מרובעים. נפוצה בעיקר בסוריה ולבנון בגלל הקרבה אל אזורי הגידול של עץ אלת המסטיק. ישנם מוכרי גלידה מסטיק ערבית הנוהגים לערוך מופע לתיירים בו הם טוחנים את המסטיקא בכלי עלי ומכתש תוך כדי שירה וניגון.

בעיר העתיקה של דמשק ישנה גלידרייה הנקראת "בקדש", והיא מפורסמת בכל רחבי העולם הערבי בזכות גלידת המסטיק הערבית שלה והיא מוקד משיכה פופולרי לתיירים.

== קישורים חיצוניים ==
* [http://www.2all.co.il/Web/Sites/mizrechi/PAGE262.asp "בוזה", גלידה מסטיק ערבית] באתר מתכונים מהמטבח הערבי

קטגוריה:גלידות על בסיס שרף
קטגוריה:המטבח הסורי
גלידה מסטיק

גלידה מסטיק טורקית הנאכלת בצלחת לצד [[כנאפה]]
גלידה מסטיק (גלידות על בסיס שרף) הוא כינוי עממי לגלידות בעלות מרקם גמיש, קרמי ודביק, שנקראות כך על שם תבלין ה"מסטיקא" (שרף עץ האלה טחון).

== רקע ==
גלידות אלו מבוססות על אבקת פקעות טחונות של סחלב או קורנפלור, מי ורדים, ושרף ה"מסטיקא" שתורם למרקם (בניגוד למרקם של גלידות אחרות שהן בעלות מרקם אוורירי יותר) ומי ורדים<ref></ref>, ונפוצות בעיקר במטבח המזרח-תיכוני. כיום בגלל מחירו הגבוה מאוד של תבלין המסטיקא והקושי להשיג אותו, יש מוכרי גלידה הנוהגים להחליף אותו בגלוקוז או בחומר דביק אחר שמקנה לגלידה את מרקמה. בעבר גלידה כזו הייתה נפוצה בארצות ערב וכיום קשה יותר להשיג אותה.

== היסטוריה ==
גלידה מסטיק הומצאה לראשונה בטורקיה בתקופה האימפריה העות'מאנית ונקראה בשם "דונדורמה". היא קיימת כבר 300 שנה כאשר המתכון שלה נשמר בסוד שנים רבות. ישנם מקומות בטורקיה בהם נהוג להכניס את הגלידה לתוך מכל גדול מצויד בכפות ענק לבחישה מתמדת, כדי שלא תתמצק יתר על המידה, ולהגיש אותה בצלחת עם סכין ועם מזלג. הגלידה פופולרית מאוד בטורקיה וישנם אף דוכני רחוב מיוחדים לגלידה מסטיק טורקית, בהם יוצקים סירופ שוקולד רותח על גביע של גלידה.

להקת מארש דונדורמה נקראת על שמה של הגלידה.

ישנם מוכרי גלידה הנוהגים לערוך להטוטים ומופעי רחוב לתיירים עם הגלידה בגלל גמישותה הרבה והעמידות שלה נגד ההמסה. פרסומה הרב של הגלידה בטורקיה גרם לשכונה באיסטנבול להקרא בשם "דונדורמה".

=== גלידה סורית ===
באמצע המאה ה-19 הביא סוחר סורי את המתכון הסודי של הגלידה מטורקיה לדמשק ושם פיתח גרסה מקומית רכה יותר לגלידה בשם בוזה, שהיא יותר קלילה ואוורירית מן הגרסה הטורקית, ומשם היא הופצה אל ארצות ערב.

== בישראל ושאר העולם ==
בישראל נמכרת הגלידה ביישובים ערביים, דרוזיים, ובמקומות בהם ישנה קהילה גדולה של יוצאי ארצות ערב או טורקיה. בשנות ה-50 נפתחה ביפו על ידי זוג עולים משה (מויאז) פרץ ושרה פנחס פרץ מבולגריה גלידרייה בשם "גלידה קוזו" שהתפרסמה בגלידת המסטיק שלה. הגלידריה נסגרה בעשור הראשון של שנות ה-2000.

בישראל ובשאר מדינות המזרח התיכון מוכרת רק הגרסה הערבית של הגלידה ואילו ב מוכרת רק הגרסה הטורקית של הגלידה.

== ראו גם ==
* בקדש
* קולפי
* באסתני סונאטי (גלידה פרסית)

== קישורים חיצוניים ==
[https://chef-lavan.co.il/קינוחים/קינוחים-אישיים/גלידה-מסטיק-טורקית-דונדורמה/ מתכון להכנת גלידת מסטיק], השף הלבן

== הערות שוליים ==

קטגוריה:גלידות
קטגוריה:גלידות על בסיס שרף
קטגוריה:המטבח הערבי: קינוחים
קטגוריה:המטבח הטורקי: קינוחים
יום העצמאות (אפגניסטן)

[[נשיא אפגניסטן חאמיד כרזאי סוקר משמר כבוד במסגרת חגיגות יום העצמאות בקאבול, 2011]]
יום העצמאות של אפגניסטן הוא חג לאומי אפגני המצוין מדי שנה ב-19 באוגוסט, במועד החתימה על האמנה האנגלו-אפגנית של 1919. האמנה שמה קץ להתערבות הבריטית בניהול מדיניות החוץ האפגנית, וסללה את הדרך לעצמאות אפגניסטן.

השליטה הבריטית בשטחי אפגניסטן החלה בעקבות המלחמה האנגלו-אפגנית השנייה (1878–1880), אשר פרצה על רקע סירובו של השליט האפגני, שיר עלי ח'אן, להתיר את הגעתה של משלחת בריטית לקאבול. בתקופה שלאחר מכן, הבריטים והרוסים ייסדו וקיבעו לראשונה את הגבולות המודרניים של אפגניסטן כאשר הבריטים שמרו על שליטה אפקטיבית במדיניות החוץ של אפגניסטן במהלך אותה התקופה.

האמנה האנגלו-אפגאנית (מכונה גם "הסכם רוואלפינדי", על שם המקום בו נחתמה), הייתה למעשה הסכם שביתת נשק בין בריטניה ואפגניסטן, ששמה קץ למלחמה האנגלו-אפגנית השלישית (1919). במסגרת ההסכם, אשר נחתם ב-19 באוגוסט 1919, בריטניה הכירה בעצמאותה של אפגניסטן, הכירה רשמית בגבול שבין אפגניסטן ובין הודו הבריטית, וביטלה את הסנקציות הבריטיות על אפגניסטן. 

מועד החתימה על ההסכם, אשר עיגן בפועל את עצמאותה של אפגניסטן כמדינה עצמאית, מצוין בימינו כיום עצמאותה של אפגניסטן.

==קישורים חיצוניים==

==הערות שוליים==

קטגוריה:אירועים בחודש אוגוסט
אפגניסטן
קטגוריה:אפגניסטן: תרבות
מעבר סאנואפטה

מעבר סַאנְוַאפְטָה (באנגלית: Sunwapta Pass) הוא מעבר הרים שגובהו 2,035 מטרים, בהרי הרוקי הקנדיים. המעבר נמצא בגבול שבין הפארק הלאומי באנף, בפרובינציית אלברטה לבין הפארק הלאומי ג'ספר שבפרובינציית קולומביה הבריטית שבקנדה. במעבר עובר הכביש המהיר אייספילדס, והוא המעבר הגבוה בקנדה, והכביש הגבוה בקנדה.

==גאוגרפיה==
הכביש המהיר אייספילדס עובר דרך מעבר סאנואפטה, 108 קילומטרים דרומית מזרחית לעיר ג'ספר, ו-122 קילומטרים צפונית למפגש עם הכביש המהיר טרנס-קנדה בסמוך לעיירה לייק לואיז. 

מעבר סאנואפטה הוא קו פרשת המים בין נהר אתבסקה לבין נהר צפון ססקצ'ואן. המים הזורמים מצפון למעבר נשפכים אל האוקיינוס הארקטי דרך נהר מקנזי, בעוד אלה הזורמים דרומה, נשפכים דרך מפרץ הדסון אל האוקיינוס האטלנטי.

==קישורים חיצוניים==
* [http://www.dangerousroads.org/north-america/canada/3644-sunwapta-pass.html מעבר סאנואפטה] באתר "הדרכים המסוכנות" - "dangerousroads"
* [https://www.tripadvisor.co.za/LocationPhotoDirectLink-g154909-d311356-i266752671-Sunwapta_Pass-Alberta.html תמונות של מעבר סאנואפטה]
* [http://cyclepass.com/t_pal_Sunwapta.html מידע לרוכבים על אופניים על מעבר סאנואפטה]
* [https://mapcarta.com/24665234 תצלום לוויין של מעבר סאנואפטה]
* [https://www.yr.no/place/Canada/Alberta/Sunwapta_Pass/ מזג אוויר עדכני במעבר סאנואפטה]
** [https://www.yr.no/place/Canada/Alberta/Sunwapta_Pass/statistics.html סטטיסטיקות מזג אוויר למעבר סאנואטפה]

==הערות שוליים==

קטגוריה:הפארק הלאומי באנף
קטגוריה:הפארק הלאומי ג'ספר
קטגוריה:אלברטה: מעברי הרים
תבנית קשטן

בתכנות מונחה עצמים, תבנית קַשְׁטָן (באנגלית: Decorator pattern) היא תבנית עיצוב המאפשרת הוספת התנהגות לאובייקט, בצורה סטטית או דינאמית, ללא השפעה על התנהגות של אובייקטים אחרים מאותה מחלקה. תבנית הקשטן שימושית לעיתים קרובות כדי לשמור על ציות לעיקרון האחריות היחידה, מכיוון שהיא מאפשרת חלוקת אחריות בין מחלקות כאשר כל אחת מהן מטפלת בנושא אחר.

== דוגמאות ==
=== Python ===
<syntaxhighlight lang="py">
"""
Demonstrated decorators in a world of a 10x10 grid of values 0-255. 
"""

import random

def s32_to_u16( x ):
 if x < 0:
 sign = 0xf000
 else:
 sign = 0
 bottom = x & 0x00007fff
 return bottom | sign

def seed_from_xy( x,y ): return s32_to_u16( x ) | (s32_to_u16( y ) << 16 )

class RandomSquare:
 def __init__( s, seed_modifier ):
 s.seed_modifier = seed_modifier
 def get( s, x,y ):
 seed = seed_from_xy( x,y ) ^ s.seed_modifier
 random.seed( seed )
 return random.randint( 0,255 )

class DataSquare:
 def __init__( s, initial_value = None ):
 s.data = [initial_value]*10*10
 def get( s, x,y ):
 return s.data[ (y*10)+x ] # yes: these are all 10x10
 def set( s, x,y, u ):
 s.data[ (y*10)+x ] = u

class CacheDecorator:
 def __init__( s, decorated ):
 s.decorated = decorated
 s.cache = DataSquare()
 def get( s, x,y ):
 if s.cache.get( x,y ) == None:
 s.cache.set( x,y, s.decorated.get( x,y ) )
 return s.cache.get( x,y )

class MaxDecorator:
 def __init__( s, decorated, max ):
 s.decorated = decorated
 s.max = max
 def get( s, x,y ):
 if s.decorated.get( x,y ) > s.max:
 return s.max
 return s.decorated.get( x,y )

class MinDecorator:
 def __init__( s, decorated, min ):
 s.decorated = decorated
 s.min = min
 def get( s, x,y ):
 if s.decorated.get( x,y ) < s.min:
 return s.min
 return s.decorated.get( x,y )

class VisibilityDecorator:
 def __init__( s, decorated ):
 s.decorated = decorated
 def get( s,x,y ):
 return s.decorated.get( x,y )
 def draw(s ):
 for y in range( 10 ):
 for x in range( 10 ):
 print "%3d" % s.get( x,y ),
 print

# Now, build up a pipeline of decorators:

random_square = RandomSquare( 635 )
random_cache = CacheDecorator( random_square )
max_filtered = MaxDecorator( random_cache, 200 )
min_filtered = MinDecorator( max_filtered, 100 )
final = VisibilityDecorator( min_filtered )

final.draw()
</syntaxhighlight>

==קישורים חיצוניים==

* מימוש מלא של [http://designpattern.co.il/Decorator.html Decorator Pattern] ב Java כולל דוגמאות והסברים
* [http://wiki.c2.com/?DecoratorPattern Decorator pattern description from the Portland Pattern Repository]
* הסבר בהיר על [Decorator https://ernan-maisels.net/?p=124] בעברית למתכנתי #C

==הערות שוליים==

קטגוריה:תכנות
קטגוריה:הנדסת תוכנה
קטגוריה:תבניות עיצוב
Illmatic

Illmatic הוא אלבום הבכורה של הראפר האמריקאי נאז. האלבום יצא ב-19 באפריל 1994, על ידי קולומביה רקורדס. הוא הוקלט בין השנים 1992 ל-1993, באולפנים שונים בניו יורק. האלבום הופק על ידי די ג'יי פרמייר, לארג' פרופסור, פיט רוק, קיו-טיפ, אל-אי-אס, ונאס עצמו. האלבום מאופיין בהארדקור היפ הופ. באלבום נרטיבים על קוינסברידג', ניו יורק, המקום בו נאס גדל.

האלבום התחיל מקום 12 בבילבורד 200, ומכר 60,000 עותקים בשבוע הראשון. למרות זאת, המכירות ההתחלתיות היו מתחת לציפיות וחמשת הסינגלים של האלבום נכשלו בלהצליח ברשימות הפזמונים. למרות נתוני המכירות ההתחלתיים הנמוכים, מבקרי המוזיקה שיבחו את היכולות הלירקליות של נאס ואת ההפקה. ב-17 בינואר 1996, האלבום הוכרז כאלבום זהב על ידי איגוד תעשיית ההקלטות האמריקאי, וב-16 בדצמבר 2001 האלבום מכר כמיליון עותקים בארצות הברית והוכרז כאלבום פלטינום.

מאז הוצאתו הראשונית, Illmatic הוכר על ידי מבקרים כאחד האלבומי הראפ הטובים ביותר אי פעם. Illmatic גם נחשב לאחד האלבומי ראפ המשפיעים ביותר. ביולי 2024 מגזין בילבורד דירג את האלבום בראש רשימת "100 אלבומי הראפ הגדולים בכל הזמנים: רשימת צוות".<ref></ref>

==רשימת רצועות==

==קישורים חיצוניים==

== הערות שוליים ==

קטגוריה:אלבומי בכורה מ-1994
קטגוריה:אלבומי נאז
קטגוריה:אלבומים באנגלית
קטגוריה:אלבומים שהופקו על ידי מארלי מארל
קטגוריה:אלבומי היפ הופ
קטגוריה:אלבומי חברת קולומביה רקורדס
מעגל סטרלינג

מעגל סטרלינג או מכונת סטרלינג היא מכונת חום אשר פועלת באופן מחזורי על ידי דחיסה והתפשטות של גז בטמפרטורות שונות. השימוש העיקרי במעגל הוא במנוע סטרלינג, שבו הוא מנוצל לשם הנעת גלגל.

== רכיבי המכונה ==
* בוכנה- אלמנט המעביר את גז העבודה מהאזור החם אל האזור הקר.
* גז העבודה- מכונת סטרלינג היא מערכת בה אין מעבר חומר, גז העבודה לא משתנה בין מחזור למחזור.
* מחליפי חום – מחליף החום הוא המרכיב אשר מאפשר לחום להיכנס אל המערכת. במקרה שלנו מדובר בתחתית הפחית אשר נמצאת בסמוך ללהבה.
* רגנרטור – רכיב זה בעל שני תפקידים: הראשון הוא לשמש כחיץ בין הסביבה החמה לקרה והשני הוא לשמש במעין "מאגר תרמי" בתוך המערכת. כאשר המערכת מתחממת חום נאגר, בין היתר, במאתחל. המאתחל הוא לרוב רשת (כמו צמד פלדה), וכאשר הגז החם עובד דרכה חלק מהחום מועבר אליה. כאשר הטמפ' של גז העבודה יורדת עתה המאתחל עובד בכיוון ההפוך ועוזר לחמם אותו לקראת המחזור החדש של המונע.
== מעגל המכונה ==
* התפשטות איזותרמית – גז העבודה הדחוס מקבל חום מאמבט החום ומבצע התפשטות איזותרמית. הוא מבצע עבודה על הפיסטון.
* דחיסה איזוכורית- גז העבודה עובר אל האזור הקר במכונה, במעבר דרך המאתחל הוא מאבד מהחום שלו. כאשר הגז מאבד מהחום שלו הלחץ קטן משמעותית.
* התפשטות איזותרמית- הפיסטון מבצע עבודה על גז העבודה. בגלל הלחץ הנמוך העבודה היא קטנה יותר מאשר בתהליך ההתפשטות האיזותרמית ולכן סה"כ יוצאת עבודה מהמכונה.
* דחיסה איזוכורית- חום מועבר אל גז העבודה דרך המתאחל ובכך הלחץ של הגז עולה חזרה אל המצב ההתחלתי של המכונה.

== ניצולת המכונה ==
ניתן לחשב את סכום העבודות משני תהליכי הדחיסה כאשר TH היא הטמפרטורה של האיזותרמה העליונה ו-TL הטמפרטורה של האיזותרמה התחתונה.

<math>w=\int_{V_1}^{V_2}PdV-\int_{V_3}^{V_4}PdV=-nRT_Hln(\frac{V_1}{V_2})-nRT_Lln(\frac{V_4}{V_3})=-nRln(\frac{V_2}{V_2})(T_H-T_L)</math>

כמו כן ניתן לחשב את החום הנכנס למערכת:

<math>Q_{in}=\int_{U_1}^{U_2}dU+\int_{V_1}^{V_2}PdV=0+\int_{V_1}^{V_2}\frac{nRT_H}{V}dV=nRT_Hln(\frac{V_2}{V_1})</math>

על ידי ביטוי הניצולת בתור היחס בין העבודה המבוצעת לבין החום הנכנס.

<math>\eta_{stirling}=\frac{-w}{Q_{in}}=\frac{T_H-T_L}{T_H}=1-\frac{T_L}{T_H}</math>

מתקבלת ניצולת הזהה ליעילות מכונת קרנו. הקשר בין מכונת קרנו לבין מכונת סטרלינג היא שבעוד שמכונת קרנו היא מכונה היפותטית שלא ניתנת למימוש, מכונת סטרלינג היא אמיתית וניתן לבנות מכונות על פי השלבים המתוארים.

== ראו גם ==
* מנוע סטרלינג

==קישורים חיצוניים==

* 
קטגוריה:ערכים שבהם תבנית בריטניקה אינה מתאימה
קטגוריה:תרמודינמיקה
פאליסר (נהר)

נהר פאליסר (באנגלית: Palliser River) הוא יובל של נהר קוטניי, בפרובינציית קולומביה הבריטית שבקנדה. נהר קוטניי הוא חלק מאגן נהר קולומביה ואחד מיובליו של נהר קולומביה.

==היסטוריה==
===מקור השם===
נהר פאליסר נקרא על שם ג'ון פאלסר, אשר הוביל את משלחת פאליסר לחקר הרי הרוקי הקנדיים בין השנים 1857 ו-1859.

== מהלך הנהר ==
מקורו של נהר פאליסר בפארק הפרובינציאלי שיאם של הרי הרוקי, מערבית לקו פרשת המים של אמריקה. 

הנהר זורם דרומה ואז מערבה, ומתאחד עם נהר אלברט, בטרם השפכו לנהר קוטניי. 

==לקריאה נוספת==
<div class="mw-content-ltr">Dustin Lynx, Hiking Canada's Great Divide Trail, p. 115</div>
== קישורים חיצוניים ==
* [https://apps.gov.bc.ca/pub/bcgnws/names/15234.html מעבר פאליסר באתר ממשלת קולומביה הבריטית]
* [https://www.trails.com/tcatalog_trail.aspx?trailid=XRM016-014 תיאור מסלול ההליכה מנהר אלק לנהר פאליסר]
* [https://www.trails.com/tcatalog_trail.aspx?trailid=XRM016-015 תיאור מסלול ההליכה מנהר פאליסר לאגם ואטרידג']
* [https://mapcarta.com/24538410 תצלום לוויין של נהר פאליסר]
* [https://www.yr.no/place/Canada/British_Columbia/Palliser_River/ נתוני מזג אוויר עדכניים לנהר פאליסר]
** [http://www.yr.no/place/Canada/British_Columbia/Palliser_River/statistics.html סטטיסטיקות מזג אוויר עבור נהר פאליסר]
==הערות שוליים==

קטגוריה:קולומביה הבריטית: נהרות
רכס פאליסר

רכס פאליסר (באנגלית: Palliser Range) הוא רכס הרים בהרי הרוקי הקנדיים, שנמצא בקצהו הדרום מזרחי של הפארק הלאומי באנף, בפרובינציית אלברטה שבקנדה.

==גאוגרפיה==
רכס פאליסר מהווה חלק מרכסי באנף המזרחיים. אגם מינוונקה מסמן את גבולו הדרומי של הרכס, ורכס בייר הוא גבולו הצפוני של הרכס. הר בלקרוק באזור נהר גואוסט מסמן את קצהו המזרחי של הרכס. 

שטחו של הרכס 428 קמ"ר. אורכו (מצפון לדרום) הוא 33 ק"מ; ורוכבו (ממזרח למערב) הוא 39 ק"מ.

===פסגות עיקריות===

ברכס מצויים ההרים והפסגות הבאות:
{| border="0" cellspacing="5" style="margin-left: 3em; margin-bottom: 10px;"
! הר/פסגה
!גובה (מטרים)
|-
|הר איילמר
| 3,162
|-
|פסגת פומה
| 3,120
|-
|הר רוונאנט
| 3,065
|-
|הר אפארישן
| 3,002
|-
|הר אסטלי
| 2,869
|}

==היסטוריה==
===מקור השם===
שמו של הרכס ניתן לו על ידי משלחת פאליסר, שחקרה את האזור, וקראה לרכס על שמה. שם זה הופיע במפות שצוירו על ידי המשלחת.
הרכס נתן את שמו לתצורת פאליסר תצורה סטרטיגרפית שמופיעה בהרי הרכס.
== קישורים חיצוניים ==
* [https://web.archive.org/web/20160308072551/http://peakfinder.com/range.asp?%7BRangeName%7D=Palliser רכס פאליסר] באתר peakfinder
* [http://www.peakbagger.com/range.aspx?rid=141291 מידע על הרכס] באתר peakbagger
* [http://www.summitsearch.org/places/palliser-range רכס פאליסר] באתר summitsearch
* [https://www.mountain-forecast.com/subranges/palliser-range-4/locations מזג אוויר עדכנית בפסגות רכס פאליסר]
* [https://mapcarta.com/24538406 תצלום לוויין של הרכס]

==הערות שוליים==

פאליסר
קטגוריה:אלברטה: הרים
פאליסר
Timor (שיר)

Timor (בעברית: טימור) הוא שיר שהוקלט על ידי הזמרת הקולומביאנית שאקירה, מתוך אלבומה השביעי, Oral Fixation, Vol. 2. זוהי הרצועה האחת-עשרה מתוך האלבום, והרצועה השתים עשרה מתוך הוצאתו המחודשת של האלבום.

== רקע וכתיבה ==
השיר בדומה לכל שירי האלבום נכתב על ידי שאקירה, והופק על ידה גם כן. השיר מתואר כשיר מחאה על ביקורתה של מערכת המשפט ("המערכת לעולם לא טועה, הטובים נמצאים בשלטון והרעים נמצאים בכלא"), מושג הדמוקרטיה וכולי. שאקירה כמעט הורידה את השיר מהאלבום בגלל שחשבה שלא יבינו את הביקורת.

שמו של השיר נובע מההתייחסות לטימור המזרחי, מדינה אסייתית ירודה, אשר לעיתים רחוקות מקבלת תשומת לב מהמדיה המערבית. במשך 24 שנים, החל מה-7 בדצמבר 1975, אינדונזיה כבשה את המושבה הפורטוגזית לשעבר של מזרח טימור באישור ארצות הברית.

== הופעה ==
בשל הביקורות המעורבות שמילות השיר מפנות כלפי מערכות ומושגים רבים, לא הופיעה הזמרת עם השיר באף אחד מסיבובי ההופעות שלה, כולל גם את סיבוב ההופעות הרביעי שלה, "Oral Fixation Tour".

==סיקורים==
השיר הוגדר בהניו יורק טיימס כ"שובב באופן אירוני".
== קישורים חיצוניים ==

== הערות שוליים ==

קטגוריה:שירי 2005
קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על אסיה
שאטו עין כרם

שאטו עין כרם היא סדרת טלוויזיה קומית ישראלית ששודרה בערוץ עשר. הסדרה עלתה לשידור ב-26 בנובמבר 2017. יוצריה וכוכביה הם חנן סביון וגיא עמיר, יוצרי הסדרה עספור.
בעונה הראשונה 6 פרקים, ובעונה השנייה 9 פרקים.

בסדרה מגלמים סביון ועמיר זוג אחים לא יוצלחים המנהלים מלון בוטיק בירושלים שנושא את שם הסדרה. אלדד (סביון) הוא מנהל המלון ופיפו (עמיר) האחראי על המטבח, רודף נשים ואסיר משוחרר עקב עבירת אחזקת סמים. אלדד מנסה לשמור על סטנדרטים גבוהים במלון בעוד אחיו מנסה לעבוד כמה שפחות.

==דמויות==
===דמויות ראשיות===
*אלדד אלאלוף (חנן סביון) - מנהל המלון
*אופיר אלאלוף (פיפו) (גיא עמיר) - אחיו של אלדד, שף ומנהל המטבח
*רויטל (בר גול) - חדרנית המלון, מאוהבת בסתר באלדד.
*שירה (מורן רוזנבלט) - חברת ילדות של האחים, עובדת המלון האחראית על אספקת המזון למלון

==קישורים חיצוניים==

* [https://web.archive.org/web/20171211213700/http://10tv.nana10.co.il//Section/?SectionID=13562&pid=58 שאטו עין כרם] באתר ערוץ 10
* 
* 
* 
* 
* 
* 

קטגוריה:סדרות טלוויזיה ישראליות
קטגוריה:סדרות קומדיה ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
גבריאל סרף

הרב גבריאל סרף (נולד בז' סיוון ה'תשל"ג, 7 ביוני 1973, בבאר שבע) הוא ראש ישיבת כרם ביבנה החל משנת ה'תשע"ז, לצד הרב אהרן פרידמן.

==ביוגרפיה==
נולד וגדל בבאר שבע. למד בישיבת בני עקיבא אהל שלמה בעיר. בחודש אלול ה'תשנ"א (1991), לאחר גמר לימודיו התיכוניים, החל ללמוד בישיבת כרם ביבנה. שירת במסלול ה"הסדר" בחטיבת גולני. לאחר נישואיו המשיך ללמוד בכולל של הישיבה, והוסמך לרבנות עיר ולדיינות. את כל המבחנים עבר בהצטיינות יתרה וסיים את לימודי הדיינות לפני גיל 30, בגיל הצעיר ביותר בארץ.

לאחר גמר לימודי הדיינות, החל לשמש כיועץ הלכתי לרב הראשי לישראל ומשיב תשובות בהלכה, וכן שימש כ'משיב' בישיבת כרם ביבנה.

בשנת ה'תשס"ח התמנה לר"מ בישיבת כרם ביבנה, ושימש גם כדיין בבית הדין לממונות שבישיבה. כמו כן מסר שיעורים בהלכה ביישובי האזור כמו בכולל 'חזון עובדיה' במושב בן זכאי.
בחורף ה'תשע"ז התמנה לכהן כסגן ראש הישיבה לצד הרב אהרון פרידמן, ובראש חודש אלול ה'תשע"ז, עם פרישתו של הרב מרדכי גרינברג מראשות הישיבה, החלו לכהן השניים כראשי ישיבה.

שיעוריו בעיון מתאפיינים בהעמקה בסוגיה וביסודותיה הלמדניים מתוך דקדוק בלשונות הראשונים, התבוננות במגוון רחב של מקורות והתייחסות מרובה לתורת האחרונים וראשי הישיבות שעל גביהם מביא גם הסברים וחידושים מקוריים משלו בסוגיה. בדומה לכך גם שיטתו ההלכתית מתאפיינת בהעמקת חקר וחיפוש אחר שורשי הדברים, וכך היא דרכו בשיחותיו ודרשותיו ובכלל תחומי לימוד התורה. בהתאם לכך, הרב מרבה לשוחח על חשיבות לימוד העיון שהיא אבן יסוד בבניית אישיותו של כל בן תורה.

==ספריו==
* לקט שיעורים – פסחים – שיעורים בעיון על מסכת פסחים. נכתב ונערך על ידי תלמידו<ref></ref>.
*לקט שיעורים – סנהדרין – שיעורים בעיון על מסכת סנהדרין. נכתב ונערך על ידי תלמידו<ref></ref>.
*עיוני הלכה – קונטרס שיעורים בדיני ממונות שהועברו בכולל חזון עובדיה במושב בן זכאי. נכתב ונערך על ידי תלמידו.
*משמרת הריבית – קונטרס שיעורים בפרק 'איזהו נשך', הלכות ריבית, שנמסרו בליל שישי בשנת ה'תשפ"ג. נכתב ונערך על ידי תלמידיו.
*ענות גבורה – שאלות ותשובות בארבעת חלקי השולחן ערוך, חלק ראשון, תשפ"ד

==הערות שוליים==

קטגוריה:ראשי ישיבות הסדר
קטגוריה:ראשי ישיבת כרם ביבנה
קטגוריה:בוגרי ישיבת כרם ביבנה
קטגוריה:בוגרי ישיבת אהל שלמה
קטגוריה:פרשני התלמוד
קטגוריה:ישראלים שנולדו ב-1973